Rikunarita-ORG/Wikinium huggingface dataset:
# കൊളറാഡോ

**ഇംഗ്ലീഷ് വിലാസം**
പ്രദർശിപ്പിക്കുക

|  |
| --- |
| **State of Colorado** |
|

|  |  |
| --- | --- |
|  |  |
| Flag | ചിഹ്നം |

 |
| വിളിപ്പേരുകൾ: *The Centennial State* |
| ആപ്തവാക്യം: *Nil sine numine (English: Nothing without providence)* |
| ദേശീയഗാനം: *"Where the Columbines Grow" and "Rocky Mountain High"* |
| അമേരിക്കൽ ഐക്യനാടുകളുടെ ഭൂപടത്തിൽ Colorado അടയാളപ്പെടുത്തിയിരിക്കുന്നു |
| **നാട്ടുകാരുടെ വിളിപ്പേര്** | Coloradan |
| **തലസ്ഥാനവും** (ഏറ്റവും വലിയ നഗരവും) | Denver |
|  |
| **ഏറ്റവും വലിയ മെട്രോ പ്രദേശം** | Denver-Aurora CSA |
| **വിസ്തീർണ്ണം** | യു.എസിൽ 8th സ്ഥാനം |
|  - മൊത്തം | 104,094 ച. മൈൽ (269,837 ച.കി.മീ.) |
|  - വീതി | 380 മൈൽ (610 കി.മീ.) |
|  - നീളം | 280 മൈൽ (450 കി.മീ.) |
|  - % വെള്ളം | 0.36% |
|  - അക്ഷാംശം | 37°N to 41°N |
|  - രേഖാംശം | 102°03'W to 109°03'W |
| **ജനസംഖ്യ** | യു.എസിൽ 21st സ്ഥാനം |
|  - മൊത്തം | 5,540,545 (2016 est.) |
|  - സാന്ദ്രത | 52.0/ച. മൈൽ  (19.9/ച.കി.മീ.) യു.എസിൽ 37th സ്ഥാനം |
|  - ശരാശരി കുടുംബവരുമാനം | $66,596 (10th) |
| **ഉന്നതി** |   |
|  - ഏറ്റവും ഉയർന്ന സ്ഥലം | Mount Elbert in Lake County 14,440 അടി (4401.2 മീ.) |
|  - ശരാശരി | 6,800 അടി  (2070 മീ.) |
|  - ഏറ്റവും താഴ്ന്ന സ്ഥലം | Arikaree River at the Kansas border 3,317 അടി (1011 മീ.) |
| **രൂപീകരണം** | August 1, 1876 (38th) |
| **ഗവർണ്ണർ** | John Hickenlooper (D) |
| **ലെഫ്റ്റനന്റ് ഗവർണർ** | Donna Lynne (D) |
| **നിയമനിർമ്മാണസഭ** | General Assembly |
|  - ഉപരിസഭ | Senate |
|  - അധോസഭ | House of Representatives |
| **യു.എസ്. സെനറ്റർമാർ**  | Michael Bennet (D) Cory Gardner (R) |
| **യു.എസ്. പ്രതിനിധിസഭയിലെ അംഗങ്ങൾ**  | 4 Republicans and 3 Democrats (പട്ടിക) |
| **സമയമേഖല** | Mountain: UTC-07/UTC-06 |
| **ചുരുക്കെഴുത്തുകൾ** | CO US-CO |
| **വെബ്സൈറ്റ്** | www.colorado.gov |

അമേരിക്കൻ ഐക്യനാടുകളിലെ റോക്കി പർവ്വതപ്രദേശത്തു സ്ഥിതി ചെയ്യുന്ന സംസ്ഥാനമാണു് **കൊളറാഡോ**. തലസ്ഥാനമായ ഡെൻവർ ആണു ഏറ്റവും ജനസംഖ്യയുള്ള നഗരം.

## പേരിനു പിന്നിൽ

ഈ സംസ്ഥാനത്തിലൂടെ ഒഴുകുന്ന കൊളറാഡോ നദിയുടെ പേരിൽനിന്നാണു ഈ നാടിന്‌ കൊളറാഡോ എന്ന പേര്‌ കിട്ടിയത്. സ്പാനിഷ്‌ ഭാഷയിൽ കൊളറാഡോ എന്നാൽ ചുവന്ന നിറമുള്ളതു എന്നാണു അർത്ഥം.

## ഭൂമിശാസ്ത്രം

ചതുരരൂപത്തിലുള്ള ഈ സംസ്ഥാനതിന്റെ അതിരുകൾ വടക്ക്‌ വയോമിങ് (അക്ഷാംശം 37°), തെക്കു ന്യൂ മെക്സിക്കോ (അക്ഷാംശം 41°), കിഴക്കു കൻസാസ്(രേഖാംശം 102°03'), പടിഞ്ഞാറു യൂറ്റാ (രേഖാംശം 109°03') . അമേരിക്കൻ ഐക്യനാടുകളിൽ പൂർണ്ണമായും സമുദ്രനിർപ്പിൽനിന്നും 1000മീറ്ററിൽ കൂടുതൽ ഉയരത്തിലായി സ്ഥിതി ചെയ്യുന്ന ഏക സംസ്ഥാനമാണു ഇത്.

## ഗതാഗതം

ഡെൻവർ അന്താരാഷ്ട്ര വിമാനത്താവളമാണു പ്രധാന വിമാനത്താവളം.

ആംട്രാക്‌ : ഡെൻവർ നഗരത്തെ കാലിഫോർണിയ, ഷിക്കാഗോ എന്നി സ്ഥലങ്ങളുമായി ബന്ധിപ്പിക്കുന്ന റെയിൽ സർവീസുകൾ നടത്തുന്നു.

അന്തർസംസ്ഥാന റോഡുകൾ :
ഐ 25, ഐ 70, ഐ 76 എന്നിവയാണു പ്രധാന അന്തർസംസ്ഥാനറോഡുകൾ.

|  |  |  |
| --- | --- | --- |
| മുൻഗാമിനെബ്രാസ്ക |  **യു.എസ്. സംസ്ഥാനങ്ങൾ സംസ്ഥാനപദവി ലഭിച്ച ക്രമത്തിൽ**  1876 ഓഗസ്റ്റ് 1നു പ്രവേശനം നൽകി (38ആം) | പിൻഗാമിവടക്കേ ഡക്കോട്ട |
# റെബേക്ക

**ഇംഗ്ലീഷ് വിലാസംRebecca at the Well* by Giovanni AntonioPellegrini
എബ്രായ ബൈബിളിൽ, യിസ്ഹാക്കിൻറെ ഭാര്യയും, യാക്കോബിന്റെയും ഏശാവിൻറെയും അമ്മയായ **റെബേക്ക** അരാം-നഹരേം എന്നറിയപ്പെട്ടിരുന്ന പദ്ദൻ അരാമിലുള്ള അരാമ്യനായ ബെഥൂവേലിന്റെ പുത്രിയും അരാമ്യനായ ലാബാന്റെ സഹോദരിയും ആയിരുന്നു. അവൾ മിൽക്കായുടെയും (സൽമാന്റെ സഹോദരി), നഹൂറിന്റെയും (അബ്രാഹാമിന്റെ സഹോദരൻ) കൊച്ചുമകളായിരുന്നു.ഗോത്രപിതാക്കന്മാരുടെ ഗുഹയിൽ അടക്കം ചെയ്തിട്ടുണ്ടെന്ന് ചിലർ വിശ്വസിക്കുന്ന നാല് ദമ്പതിമാരിൽ ഒരാളാണ് റെബേക്കയും ഇസഹാക്കും, മറ്റ് മൂന്ന് പേർ ആദാമും ഹവ്വായും, അബ്രഹാമും സാറയും, യാക്കോബും ലേയയും.

## ഇവയും കാണുക

* Rebekah (Women of Genesis series)

## അവലംബം

## പുറം കണ്ണികൾ

* Nicholas Poussin's "Rebecca at the Well" Archived 2008-12-11 at the Wayback Machine
# സയണിസ്റ്റ് പ്രസ്ഥാനം

**ഇംഗ്ലീഷ് വിലാസം**

ജൂതന്മാർ തങ്ങളുടെ വാഗ്ദത്തഭൂമിയായി കരുതുന്ന പാലസ്തീനിൽ (Hebrew: *Eretz Yisra'el*, "the Land of Israel") ഒരു സ്വതന്ത്ര ജൂതരാഷ്ട്രം സ്ഥാപിക്കുന്നതിന് വേണ്ടി പരിശ്രമിക്കുന്ന രാഷ്ട്രീയ മുന്നേറ്റമാണ് **സയണിസം**.അറബ് ഭൂരിപക്ഷ മേഖലയായ പാലസ്തീനിലേയ്ക്ക് യഹൂദർ കുടിയേറുന്നതിനെ സയണിസം പ്രോത്സാഹിപ്പിക്കുന്നു. ആധുനിക ഇസ്രായേലിന്റെ പിറവിയ്ക്ക് നിദാനമായ ഒന്നാണ് സിയോണിസ്റ്റ് പ്രസ്ഥാനം. ജെറുസലേം എന്നർത്ഥം വരുന്ന സിയോൺ എന്ന ഹീബ്രു പദത്തിൽ നിന്നുമാണ് സിയോണിസം എന്ന പദം ഉത്ഭവിച്ചത്. ജൂതന്മാരിൽ 40 ശതമാനതോളം ഇന്ന് ഇസ്രായേലിലാണ് ജീവിക്കുന്നത്. . ഇസ്രായേലിലോട്ടുള്ള കുടിയേറ്റത്തെ ആലിയാ (കയറ്റം) എന്നും ഇസ്രായേലിൽ നിന്നുള്ള തിരിച്ചു പോക്കിനെ യരീദാ (ഇറക്കം) എന്നും വിളിക്കുന്നു 3200 വർഷം മുമ്പ് ജൂതരാജ്യം ഉടലെടുത്ത പലസ്ഥീൻ പ്രദേശത്ത് ഇസ്രയേൽ രൂപവൽക്കരിക്കണമെന്ന ആശയം സിയോണിസ്റ്റുകൾ ഉയർത്തി. ബൈബിളിൽ ജറുസലേമിനു പറയുന്ന പലപേരുകളിൽ ഒന്നായ സിയോൺ എന്നതിൽ നിന്നാണ് പ്രസ്ഥാനത്തിന് പേരു കിട്ടിയത്.ഹംഗോറിയൻ പത്രപ്രവർത്തകനായിരുന്ന തിയഡോർ ഹെർട്സ്സ്ൽ ആയിരുന്നു ഈ പ്രസ്ഥാനത്തിന് തുടക്കമിട്ടത്.

## സംഘടന

ഈ സംഘടന പ്രാതിനിധ്യ ജനാധിപത്യ വ്യവസ്ഥയിൽ പ്രവർത്തിക്കുന്നു. നാല് വർഷത്തിലൊരിക്കൽ പ്രതിനിധി സമ്മേളനം നടത്തി തീരുമാനങ്ങൾ എടുക്കുന്നു.

## ഉത്ഭവം

പത്തൊൻപതാം നൂറ്റാണ്ടിന്റെ അന്ത്യത്തിൽ കിഴക്കൻ യൂറോപ്പിലാണ് സിയോണിസം ഒരു പ്രസ്ഥാനമായി രൂപം‌കൊണ്ടത്. യൂറോപ്പിലെ ജൂതന്മാർക്ക് സെമിറ്റിക് ഭാഷകൾക്ക് നേരേയുണ്ടായ വിദ്വേഷമാണ് എന്നും ഇതിനു കാരണമായി കരുതുന്നത്.

ഈ പ്രസ്ഥാനത്തിന്റെ ആദ്യകാല മുദ്രാവാക്യങ്ങളിൽ ഒന്ന് പലസ്തീൻ ശൂന്യമെന്നഇസ്രയേൽ അർത്ഥം വരുന്ന *ജനതയില്ലാത്ത ദേശം,ദേശമില്ലാത്ത ജനതയ്ക്ക്* ഇപ്രകാരമായിരുന്നു. **കുടിയേറ്റവും വികസന മുന്നേറ്റവും** വിവിധ രാജ്യങ്ങളിൽ നിന്നു എത്തിച്ചേർന്ന വരായിരുന്നതിനാൽ പരസ്പരം മനസ്സിലാകാത്ത 40-ൽ ഏറെ ഭാഷകളായിരുന്നു യഹൂദർ സംസാരിച്ചിരുന്നത്.
1930കളിൽ ജൂതന്മാർ പലസ്തീനിലേയ്ക്ക് അഭയാർത്ഥികളായി പ്രവഹിച്ചു.

1939ൽ ഇതിനേത്തുടർന്ന് ബ്രിറ്റൻ 5 വർഷത്തെയ്ക്ക് ജൂതന്മാരുടെ കുടിയേറ്റം നിജപ്പെടുത്തി. രണ്ടാം‌ലോകമഹായുദ്ധത്തിന്റെ ആരംഭത്തോടെ പലസ്തീൻ ഒരു സ്വതന്ത്രരാഷ്ട്രമാകണമെന്ന ആവശ്യം ഉയർന്നുവന്നു.1942ൽ സിയോണിസ്റ്റ് പ്രസ്ഥാനം ഈ ആവശ്യം പ്രഖ്യാപിച്ചു. സിയോണിസ്റ്റുകൾ പലസ്തീനിലുള്ള ബ്രിട്ടീഷുകാരെ ആക്രമിച്ചതോടെ പ്രശ്നം ഐക്യരാഷ്ട്രസഭയിലെത്തി.

1947 ൽ ഐക്യരാഷ്ട്രസഭയിലെ പലസ്തീന് വേണ്ടിയുള്ള പ്രത്യേക കാര്യാലോചനസഭ പലസ്തീനെ മൂന്നായി വിഭജിക്കാൻ നിർദ്ദേശിച്ചു. പടിഞ്ഞാറെ പലസ്തീൻ ഒരു ജൂത രാജ്യമായും ജെറുസലേം ഐക്യരാഷ്ട്രസഭയുടെ കീഴിലായും മറ്റ് പ്രദേശങ്ങൾ അറബ് രാജ്യമായും വിഭജിക്കാനാണ് നിർദ്ദേശിച്ചത്. ജൂതന്മാർ ഇത് അംഗീകരിച്ചു എന്നാൽ അറബികൾ ഇത് അംഗീകരിച്ചില്ല. പലസ്തീൻ വിഭജിക്കരുതെന്നും ജൂതന്മാരെ പുറത്താക്കണമെന്നും അറബികൾ ആവശ്യപ്പെട്ടു. 1948 ൽ ബ്രിട്ടീഷ് ഭരണം അവസാനിച്ചതോടെ ജൂതസംഘടന സ്വാതന്ത്ര്യം പ്രഖ്യാപിച്ചു. തുടർന്ന് ജൂതന്മാർ അറബ് ഗ്രാമങ്ങളിൽ അധിനിവേശം നടത്തി ഏതാണ്ട് 850,000 അറബികളെ അഭയാർത്ഥികളാക്കി

## അവലംബം
# സെന്റിമീറ്റർ-ഗ്രാം-സെക്കന്റ് വ്യവസ്ഥ

**സെന്റിമീറ്റർ- ഗ്രാം-സെക്കന്റ് വ്യവസ്ഥ (cgs system)** എന്നത് നീളത്തിന്റെ ഏകകമായ സെന്റിമീറ്ററിലും പിണ്ഡത്തിന്റെ ഏകകമായ ഗ്രാമിലും സമയത്തിന്റെ ഏകകമായ സെക്കന്റിലും അടിസ്ഥാനമായ മെട്രിക്ക് വ്യവസ്ഥയുടെ ഒരു വകഭേദമാണ്. എല്ലാ യാന്ത്രികമായ സി. ജി. എസ്സ് ഏകകങ്ങളും സ്പഷ്ടമായും ഈ മൂന്ന് അടിസ്ഥാന ഏകകങ്ങളിൽ നിന്ന് രൂപം കൊണ്ടവയാണ്. എന്നാൽ വൈദ്യുതകാന്തികതയെ ഉൾക്കൊള്ളാനായി സി. ജി. എസ്സ് വ്യവസ്ഥയെ വികസിപ്പിക്കാൻ ധാരാളം വ്യത്യസ്തമായ വഴികളുണ്ട്.

വലിയതോതിൽ സി. ജി. എസ്സ് വ്യവസ്ഥയുടെ സ്ഥാനം മീറ്റർ, കിലോഗ്രാം, സെക്കന്റ് എന്നിവ അടിസ്ഥാനമായ എം. കെ. എസ്സ് വ്യവസ്ഥ കൈയ്യടക്കിയിട്ടുണ്ട്. ഇതിനെ കൂടുതൽ വികസിപ്പിച്ച് അന്തർദേശീയഏകകവ്യവസ്ഥ (SI) വരികയാണുണ്ടായത്. ശാസ്ത്രത്തിലേയും എൻജിനീയറിങ്ങിന്റെ ധാരാളം മേഖലകളിലിൽ ഏകകങ്ങളുടെ ഏക ഏകകം SI ആണ്. എന്നാൽ CGS പ്രചാരത്തിലുള്ള ചില ഉപമേഖലകൾ നിലനിൽക്കുന്നുണ്ട്.

പൂർണ്ണമായും യാന്ത്രികമായ വ്യവസ്ഥകളുടെ അളവുകളിൽ (നീളം, പിണ്ഡം, ബലം, ഊർജ്ജം, മർദ്ദം എന്നിവയുടെ ഏകകങ്ങൾ ഉൾപ്പെടുന്നു) CGS വ്യവസ്ഥയും SI വ്യവസ്ഥയും തമ്മിൽ നേരിയ വ്യത്യാസമേ ഉള്ളൂ. ഏകകങ്ങളുടെ വിപര്യയങ്ങളുടെ ഘടകങ്ങൾ 100 സെ.മി= 1മീ, 1000 ഗ്രാം = 1 കിലോ എന്നപോലെ 10 ന്റെ വർഗ്ഗങ്ങളാണ്. ഉദാഹരണത്തിന് ബലത്തിന്റെ CGS ഏകകം ഡൈൻ ആണ്. ഇത് 1 g·cm/s2 എന്ന് നിർവ്വചിക്കാം. ബലത്തിന്റെ SI ഏകകം ന്യൂട്ടണാണ്. ന്യൂട്ടൺ (1 kg·m/s2) എന്നത് 100,000 ഡൈനിന് തുല്യമാണ്.

നേരേമറിച്ച്, CGS നും SI ക്കും തമ്മിലുള്ള വൈദ്യുതകാന്തികപ്രതിഭാസത്തിന്റെ അളവുകളുടെ (ചാർജ്ജ്, വൈദ്യുതകാന്തിക മണ്ഡലങ്ങൾ, വോൾട്ടേജ് തുടങ്ങിയവയുടെ ഏകകങ്ങൾ ഉൾപ്പെടുന്നു ) വ്യപര്യയം കൂടുതൽ സൂക്ഷ്മവും സമ്മിശ്രവുമാണ്.

## ചരിത്രം

നീളത്തിന്റെയും പിണ്ഡത്തിന്റെയും സമയത്തിന്റെയും മൂന്ന് അടിസ്ഥാനഏകകങ്ങളുടെ അടിസ്ഥാനത്തിലുള്ള കേവല ഏകകങ്ങളുടെ വ്യവസ്ഥയ്ക്ക് ഒരു അടിസ്ഥാനമുണ്ടാക്കാൻ ജർമ്മൻ ഗണിതശാസ്ത്രജ്ഞനായ കാൾ ഫ്രെഡറിക് ഗൗസാണ് 1832 ൽ സി. ജി. എസ്സ് വ്യവസ്ഥ മുന്നോട്ടു കൊണ്ടുവന്നത്. മില്ലിമീറ്റ്രിന്റെയും മില്ലിഗ്രാമിന്റെയും സെക്കന്റിന്റെയും ഏകകങ്ങളെയാണ് ഗൗസ് തെരഞ്ഞെടുത്തത്.

## ഇതും കാണുക

* List of scientific units named after people
* Metre–tonne–second system of units
* United States customary units

## അവലംബം

## പൊതുഗ്രന്ഥസഞ്ചയം

* Griffiths, David J. (1999). "Appendix C: Units". *Introduction to Electrodynamics (3rd ed.)*. Prentice Hall. ISBN 0-13-805326-X.
* Jackson, John D. (1999). "Appendix on Units and Dimensions". *Classical Electrodynamics (3rd ed.)*. Wiley. ISBN 0-471-30932-X.
* Littlejohn, Robert (Fall 2011). "Gaussian, SI and Other Systems of Units in Electromagnetic Theory" (PDF). *Physics 221A, University of California, Berkeley lecture notes*. Archived from the original (PDF) on 2015-12-11. Retrieved 2008-05-06.
# മൈക്രോ-

**മൈക്രോ-** (symbol µ) അളവു സംബ്രദായത്തിലെ ഒരു ഏകക പൂർവ്വപ്രത്യയമാകുന്നു. ഇത്, 10−-6 ആയി എഴുതാം. (പത്തുലക്ഷത്തിലൊന്ന്) 1960ൽ ഇത് നിലവില്വന്നു. ഇത് ഗ്രിക്ക് വാക്കായ μικρός (mikrós), എന്നതിൽ നിന്നാണുണ്ടായത്. ഇതിന്റെ അർഥം "ചെറുത്" എന്നാണ്. ഇതിന്റെ പ്രതീകമായ μ (mu) ഗ്രീക്കു അക്ഷരമാണ്. ഇതു മാത്രമാണ് ലാറ്റിൻ അല്ലാത്ത ഒരു പ്രതീകം ഉപയോഗിക്കുന്നത്.
ഉദാഹരണങ്ങൾ:

* ജലദോഷ വൈറസ്സിന്റെ വലിപ്പം ഏകദേശം 0.8 മുതൽ 1.2 വരെ മൈക്രോമീറ്റർ ആകുന്നു.
* സാധാരണ ബാക്ടീരിയ 1 മുതൽ 10 മൈക്രോമീറ്റർ വ്യാസം ഉള്ളതാണ്. യൂകാരിയോട്ടിക് കോശങ്ങൾ 10 മുതൽ 100 മൈക്രോമീറ്റർ വ്യാസം ഉള്ളതാണ്.

| SI പൂർവ്വപ്രത്യയങ്ങൾ* ക
* സ
* തി
 |
| --- |
|

| Prefix | 1000*m* | 10*n* | Decimal | English word | Since |
| --- | --- | --- | --- | --- | --- |
| name | symbol | short scale | long scale |
| യോട്ട | Y |  10008 |  1024 | 1000000000000000000000000 |  septillion |  quadrillion | 1991 |
| സിറ്റ | Z |  10007 |  1021 | 1000000000000000000000 |  sextillion |  thousand trillion | 1991 |
| എക്സ | E |  10006 |  1018 | 1000000000000000000 |  quintillion |  trillion | 1975 |
| പെറ്റ | P |  10005 |  1015 | 1000000000000000 |  quadrillion |  thousand billion | 1975 |
| ടെറ | T |  10004 |  1012 | 1000000000000 |  trillion |  billion | 1960 |
| ഗിഗ | G |  10003 |  109 | 1000000000 |  billion |  thousand million | 1960 |
| മെഗ | M |  10002 |  106 | 1000000 |             million | 1960 |
| കിലോ | k |  10001 |  103 | 1000 |             thousand | 1795 |
| ഹെക്റ്റോ | h |  10002/3 |  102 | 100 |             hundred | 1795 |
| ഡെക്കാ | da |  10001/3 |  101 | 10 |             ten | 1795 |
|  |  10000 |  100 | 1 |             one | – |
| ഡെസി | d |  1000−1/3 |  10−1 | 0.1 |             tenth | 1795 |
| സെന്റി | c |  1000−2/3  |  10−2 | 0.01 |             hundredth | 1795 |
| മില്ലി | m |  1000−1 |  10−3 | 0.001 |             thousandth | 1795 |
| മൈക്രോ | μ |  1000−2 |  10−6 | 0.000001 |             millionth | 1960 |
| നാനോ | n |  1000−3 |  10−9 | 0.000000001 |  billionth |  thousand millionth | 1960 |
| പീക്കോ | p |  1000−4 |  10−12 | 0.000000000001 |  trillionth |  billionth | 1960 |
| ഫെംറ്റോ | f |  1000−5 |  10−15 | 0.000000000000001 |  quadrillionth |  thousand billionth | 1964 |
| അറ്റോ | a |  1000−6 |  10−18 | 0.000000000000000001 |  quintillionth |  trillionth | 1964 |
| സെപ്റ്റോ | z |  1000−7 |  10−21 | 0.000000000000000000001 |  sextillionth |  thousand trillionth | 1991 |
| യൊക്റ്റോ | y |  1000−8 |  10−24  | 0.000000000000000000000001 |  septillionth |  quadrillionth  | 1991 |
|  |

 |
# ആദിമ മെസൊപ്പൊട്ടേമിയൻ ഏകകങ്ങൾ

സുമേറിയൻ മെട്രോളജി
സുമേറിയൻ രാജവംശത്തിന്റെ വിവിധ സംസ്ഥാനങ്ങളിൽ നിലവിലിരുന്ന അളവെടുപ്പ് രീതികളിൽ നിന്നാണ് **പുരാതന മെസൊപ്പൊട്ടേമിയൻ അളവുകളുടെ** ആവിർഭാവം.അക്കാഡിയൻ സാമ്രാജ്യത്തിലെ സാർഗൺ ചക്രവർത്തി ഒരു പൊതു മാനദണ്ഡം ഏർപ്പെടുത്തുന്നത് വരെ ഓരോ ഭാഗങ്ങളിലും വ്യത്യസ്തങ്ങളായ അളവെടുപ്പ് രീതികളും മാർഗ്ഗങ്ങളും നിലനിന്നിരുന്നു. പിന്നീട് വന്ന നരം-സിൻ ചക്രവർത്തി ഈ പൊതുമാനദണ്ഡങ്ങളെ മെച്ചപ്പെടുത്തിവന്നു, പക്ഷേ അക്കാഡിയൻ സാമ്രാജ്യത്തിന്റെ പതനത്തോടെ അത് പ്രവർത്തനരഹിതമായി. മൂന്നാം ഊർ ഭരണകാലത്ത് ഇതേ മാനദണ്ഡങ്ങൾ ചെറിയ പരിഷ്കരണങ്ങളോടെ പുനരുജ്ജീവിപ്പിക്കപ്പെട്ടു. ബാബിലോണിയ, അസീറിയ, പേർഷ്യ തുടങ്ങിയ സുമേറിയൻ നാഗരികതയുടെ പിന്മുറക്കാർ ഇവ പിന്തുടർന്നുവന്നു. അക്കാലത്തെ വാസ്തുവിദ്യ, കെട്ടിട ഘടന എന്നിവയൊക്കെ അടിസ്ഥാനമാക്കി പഴയ സുമേറിയൻ-അക്കാഡിയൻ മാനകവ്യവസ്ഥ പുനസൃഷ്ടിക്കപ്പെട്ടിട്ടുണ്ട്.

## അവലംബങ്ങൾ

### ഗ്രന്ഥസൂചിക

* Conder, Claude Reignier (1908). *The Rise of Man*. University of Michigan: J. Murray. pp. 368. hittite metrology.
* Melville, Duncan J (2006-06-06). "Old Babylonian Weights and Measures". Archived from the original on 13 May 2008. Retrieved 2008-06-28.
* Powell, Marvin A (1995). "Metrology and Mathematics in Ancient Mesopotamia". In Sasson, Jack M. (ed.). *Civilizations of the Ancient Near East*. Vol. III. New York, NY: Charles Scribner’s Sons. pp. 3024. ISBN 0-684-19279-9.
* Ronan, Colin Alistair (2008). "Measurement of time and types of calendars » Standard units and cycles". Encyclopædia Britannica Online. Archived from the original on 25 June 2008. Retrieved 2008-06-28.
* Whitrow, G.J. (1988). *Time in History: Views of Time from Prehistory to the Present Day*. New York: Oxford University Press. pp. 217. ISBN 0-19-285211-6.

## കൂടുതൽ വായനയ്ക്ക്

* Katz, Victor,J (2007). *The Mathematics of Egypt, Mesopotamia, China, India, and Islam: A Sourcebook*. Princeton University Press. p. 712. ISBN 978-0-691-11485-9.`{{cite book}}`: CS1 maint: multiple names: authors list (link)
* Nissen, Hans Jörg; Peter Damerow; Robert K. Englund; Paul Larsen (1993). *Archaic Bookkeeping: Early Writing and Techniques of Economic Administration*. University of Chicago Press. p. 169. ISBN 0-226-58659-6.
* Robson, Eleanor (1999). *Mesopotamian Mathematics, 2100–1600 BC: Technical Constants in Bureaucracy*. Oxford University Press. ISBN 0-19-815246-9.
* Sarton, George (1993). *Ancient science through the golden age of Greece*. Courier Dover Publications. p. 646. ISBN 0-486-27495-0.
# വില്യം ഷോക്ലി

**ഇംഗ്ലീഷ് വിലാസം**

| വില്യം ഷോക്ലി |
| --- |
| വില്യം ബ്രാഡ്ഫോർഡ് ഷോക്ലി(1910-1989) |
| ജനനം | (1910-02-13)13 ഫെബ്രുവരി 1910 ലണ്ടൻ, ഇംഗ്ലണ്ട് |
| മരണം | 12 ഓഗസ്റ്റ് 1989(1989-08-12) (79 വയസ്സ്) സ്റ്റാൻഫോർഡ്, കാലിഫോർണിയ |
| അൽമ മേറ്റർ | Caltech MIT |
| അറിയപ്പെടുന്നത് | ട്രാൻസിസ്റ്റർ കണ്ടുപിടിച്ചവരിൽ ഒരാൾ |
| അവാർഡുകൾ | ഫിസിക്സിൽ നോബൽ സമ്മാനം (1956) |
| **Scientific career** |
| Institutions | ബെൽ ലാബ്സ് ഷോക്ലി സെമികണ്ടക്റ്റർ സ്റ്റാൻഫോർഡ് യൂണിവേർസിറ്റി |
| Doctoral advisor | ജോൺ സി.സ്ലേറ്റർ |
|  |

ട്രാൻസിസ്റ്ററുകളുടെ കണ്ടുപിടിത്തം നടത്തിയ ശാസ്ത്രജ്ഞന്മാരിലൊരാളാണ് **വില്യം ഷോക്ലി** (ഫെബ്രുവരി 13, 1910 – ഓഗസ്റ്റ് 12, 1989). വാൾട്ടർ എച്ച്. ബ്രാറ്റെയിൻ, ജോൺ ബാർഡീൻ എന്നിവർക്കൊപ്പം ഷോക്ലി വികസിപ്പിച്ച ട്രാൻസിസ്റ്ററാണ് കമ്പ്യൂട്ടർ വിപ്ലവം തന്നെ സാദ്ധ്യമാക്കിയത്. കമ്പ്യൂട്ടറുകളുടെ വലിപ്പം കുറക്കുന്നതിന് ട്രാൻസിസ്റ്ററുകൾ നിർണ്ണായകമായ പങ്ക് വഹിച്ചു. ഷോക്ലി സെമി കണ്ടകടർ എന്ന കമ്പനി ഷോക്ലി ആരംഭിച്ചു. ഇവിടെ ജോലി ചെയ്തിരുന്നവരാണ് പിന്നീട് ഫെയർ ചൈൽഡ് സെമി കണ്ടക്ടർ, ഇന്റൽ എന്നീ കമ്പനികൾക്ക് തുടക്കം കുറിച്ചത്.

## ഇവയും കാണുക

* വിവരസാങ്കേതികരംഗത്തെ പ്രശസ്തരുടെ പട്ടിക‎
# സ്മാർട്ട്ബുക്ക്

**ഇംഗ്ലീഷ് വിലാസം**
പ്രദർശിപ്പിക്കുക

വിസ്ട്രോൺ പഴ്സ്ബുക്ക്, 1 ജിഗാഹെർട്സ് സ്നാപ്ഡ്രാഗൺ ആം(ARM) സിപിയു (ഏപ്രിൽ 2009).
2009 നും 2010 നും ഇടയിൽ നിർമ്മിച്ച ഒരു സ്മാർട്ട്‌ഫോണിന്റെയും നെറ്റ്ബുക്ക് കമ്പ്യൂട്ടറിന്റെയും ചില സവിശേഷതകൾ സംയോജിപ്പിക്കുന്ന ഒരു തരം മൊബൈൽ ഉപകരണമാണ് **സ്മാർട്ട്ബുക്ക്**.5 മുതൽ 10 ഇഞ്ച് വരെ സ്‌ക്രീൻ വലുപ്പമുള്ള ലാപ്‌ടോപ്പ് പോലയോ ടാബ്‌ലെറ്റ് ശൈലിയിലോ എല്ലായ്പ്പോഴും ഓണായിരിക്കുക, ദിവസം മുഴുവൻ ബാറ്ററി ലൈഫ്, 3 ജി, അല്ലെങ്കിൽ വൈ-ഫൈ കണക്റ്റിവിറ്റി, ജിപിഎസ് (എല്ലാം സാധാരണയായി സ്മാർട്ട്‌ഫോണുകളിൽ കാണപ്പെടുന്നു) തുടങ്ങിയ സവിശേഷതകളോടെയാണ് സ്മാർട്ട്ബുക്കുകൾ പരസ്യം ചെയ്തത്. ഫിസിക്കൽ അല്ലെങ്കിൽ സോഫ്റ്റ് ടച്ച്സ്ക്രീൻ കീബോർഡോഡുകൂടിയതോ ആകാം.

ഒരു ജർമ്മൻ കമ്പനി സ്മാർട്ട്ബുക്ക് ബ്രാൻഡിന് കീഴിൽ ലാപ്ടോപ്പുകൾ വിൽക്കുകയും പല രാജ്യങ്ങളിലും ഈ വാക്കിന്റെ വ്യാപാരമുദ്ര കൈവശം വയ്ക്കുകയും ചെയ്തു (യുണൈറ്റഡ് സ്റ്റേറ്റ്സ്, ചൈന, ജപ്പാൻ, അല്ലെങ്കിൽ ഇന്ത്യ പോലുള്ള ചില വലിയ വിപണികൾ ഉൾപ്പെടുന്നില്ല). മറ്റുള്ളവരുടെ ഉൽപ്പന്നങ്ങൾക്ക് സ്മാർട്ട്ബുക്ക് എന്ന പദം ഉപയോഗിക്കുന്നത് തടയുകയും ചെയ്തു.

സ്മാർട്ട്ബുക്കുകൾ ഉൽ‌പാദനക്ഷമതയേക്കാൾ‌ കൂടുതൽ‌ വിനോദ ആവശ്യങ്ങൾ‌ക്കായി രൂപകൽപ്പന ചെയ്‌തിരിക്കുന്നതും സാധാരണയായി ഓൺലൈൻ ആപ്ലിക്കേഷനുകൾ‌ക്കൊപ്പം പ്രവർ‌ത്തിക്കുന്നതിന് ലക്ഷ്യമിടുന്നതുമാണ്.വയർലെസ് ഡാറ്റാ പ്ലാനിനൊപ്പം മൊബൈൽ ഫോണുകൾ മൊബൈൽ നെറ്റ്‌വർക്ക് ഓപ്പറേറ്റർമാർ മുഖേന അവ സബ്‌സിഡിയായി വിൽക്കുമെന്ന് പ്രതീക്ഷിക്കപ്പെട്ടു.

ആൻഡ്രോയിഡ് ടാബ്‌ലെറ്റുകൾ, ഐപാഡ് എന്നിവപോലുള്ള ജനപ്രിയ ടാബ്‌ലെറ്റുകളുടെ വരവും പരമ്പരാഗത ഡെസ്‌ക്‌ടോപ്പ് കമ്പ്യൂട്ടറുകളുടെയും ലാപ്‌ടോപ്പിന്റെയും പ്രചാരം സ്മാർട്ട്‌ബുക്ക് കാലഹരണപ്പെടുവാൻ ഇടയാക്കി.

## ചരിത്രം

സ്നാപ്ഡ്രാഗൺ സാങ്കേതികവിദ്യയുടെ വിപണന വേളയിൽ 2009 മെയ് മാസത്തിൽ ക്വാൽകോം സ്മാർട്ട്ബുക്ക് ആശയം പരാമർശിച്ചു, ആ വർഷാവസാനം ഉൽപ്പന്നങ്ങൾ ഇറങ്ങി.പ്രധാന സോഫ്റ്റ്‌വെയറുകൾ (പ്രത്യേകിച്ച്, അഡോബിന്റെ പ്രൊപ്രൈറ്ററി ഫ്ലാഷ് പ്ലെയർ) ആം(ARM) ആർക്കിടെക്ചറുമായി പൊരുത്തപ്പെടുത്തുന്നതിലെ ബുദ്ധിമുട്ടുകൾ 2010 ആദ്യ പാദം വരെ റിലീസുകൾ വൈകിപ്പിച്ചു.

സാധാരണ ഡെസ്ക്ടോപ്പ്, ലാപ്ടോപ്പ് കമ്പ്യൂട്ടറുകളിൽ കാണുന്നതിനേക്കാൾ കൂടുതൽ ഊർജ്ജക്ഷമതയുള്ള പ്രോസസ്സറുകളാണ് സ്മാർട്ട്ബുക്കുകൾ പ്രവർത്തിപ്പിക്കുന്നത്. ആദ്യത്തെ സ്മാർട്ട്ബുക്കുകൾ ഗൂഗിളിന്റെ ആൻഡ്രോയിഡ് അല്ലെങ്കിൽ ക്രോം ഒ.എസ് പോലുള്ള ലിനക്സ് ഓപ്പറേറ്റിംഗ് സിസ്റ്റത്തിന്റെ വകഭേദങ്ങൾ ഉപയോഗിക്കുമെന്ന് പ്രതീക്ഷിച്ചിരുന്നു. X86 പ്രോസസ്സറുകൾ ഉപയോഗിക്കുന്ന നിരവധി വലിയ ഉപകരണങ്ങളേക്കാൾ കൂടുതൽ ബാറ്ററി ലൈഫ് നേടാൻ ആം പ്രോസസർ അനുവദിക്കുമായിരുന്നു.
2010 ഫെബ്രുവരിയിൽ 163 ദശലക്ഷം സ്മാർട്ട്ബുക്കുകൾ 2015 ൽ കയറ്റി അയക്കുമെന്ന് എബിഐ റിസർച്ച് പ്രവചിച്ചു.

പല രാജ്യങ്ങളിലും സ്മാർട്ട്ബുക്ക് എജി രജിസ്റ്റർ ചെയ്ത വ്യാപാരമുദ്രയായിരുന്നു സ്മാർട്ട്ബുക്ക്. സ്മാർട്ട്ബുക്ക് എജിയെ പരാമർശിച്ചില്ലെങ്കിൽ ക്വാൽകോം സ്മാർട്ട്ബുക്ക് എന്ന പദം അടങ്ങിയ എല്ലാ വെബ്‌പേജുകളിലേക്കും പ്രവേശിക്കുന്നത് തടയണമെന്ന് 2009 ഓഗസ്റ്റിൽ ഒരു ജർമ്മൻ കോടതി വിധിച്ചു. സ്മാർട്ട്ബുക്ക് എജി അതിന്റെ വ്യാപാരമുദ്രയെ പ്രതിരോധിച്ചു. 2010 ഫെബ്രുവരിയിലെ ഒരു വിധി ലെനോവോയെ ഈ പദം ഉപയോഗിക്കുന്നതിൽ നിന്ന് തടഞ്ഞു.

## അവലംബം
# ഇന്റൽ 8051

**ഇംഗ്ലീഷ് വിലാസം**
പ്രദർശിപ്പിക്കുക

8051 രൂപഘടന
ഇന്റൽ കോർപ്പറേഷൻ 1980-ൽ എംബഡഡ് സിസ്റ്റങ്ങളിൽ ഉപയോഗിക്കാനായി പുറത്തിറക്കിയ ഒരു മൈക്രോകണ്ട്രോളറാണ് **ഇന്റൽ MCS-51** (അറിയപ്പെടുന്നത്: ഇന്റൽ 8051)
ഇവയുടെ പ്രത്യേകതകൾ താഴെപ്പറയുന്നവയാണ്

* 8 ബിറ്റ് ഏ. എൽ. യു
* 8 ബിറ്റ് ഡേറ്റാ ബസ്
* 16 ബിറ്റ് അഡ്രസ് ബസ്
* ഓൺ ചിപ്പ് റാം
* ഓൺ ചിപ്പ് റോം
* 4 ബൈറ്റ് ദ്വിദിശാ ഐ. ഓ. പോർട്ട്
* UART
* രണ്ട്, 16 ബിറ്റ് ടൈമർ
# സി.പി.യു. കാഷ്

**ഇംഗ്ലീഷ് വിലാസം**

പ്രധാന മെമ്മറിയിൽനിന്ന് ഡേറ്റ വേഗത്തിൽ ലഭിക്കുന്നതിനുള്ള കാലതാമസം ഒഴിവാക്കാനായി ഒരു കമ്പ്യൂട്ടറിന്റെ സി.പി.യു.വിനോട് അനുബന്ധിച്ച് സ്ഥിതി ചെയ്യുന്ന വേഗം കൂടിയ തരം മെമ്മറിയാണ് **സി.പി.യു. കാഷ് മെമ്മറി**. സി.പി.യു. കാഷ് ഉപയോഗപ്പെടുത്തുന്ന അവസരത്തിൽ പൊതുവേ പ്രധാന മെമ്മറിയിലെ വിവരങ്ങൾ ആദ്യമേ കാഷിലേയ്ക്ക് ലോഡ് ചെയ്തതിനുശേഷം മാത്രമേ പ്രസ്തുത വിവരങ്ങളിൽ സി.പി.യു. പ്രവർത്തിക്കാറുള്ളൂ. പൊതുവേ സി.പി.യു. മുൻപ്രവർത്തനങ്ങളിൽ വ്യാപരിക്കുന്ന അവസത്തിൽ സമാന്തരമായാണ് ഈ കാഷ് ലോഡിങ് പ്രവർത്തനം നടക്കുന്നത്. അപ്പോൾ സി.പി.യു. പ്രവർത്തനസജ്ജമാവുമ്പോഴേയ്ക്കും ഡേറ്റയും കാഷ് മെമ്മറിയിൽ സജ്ജമായിരിക്കും.

ഇൻസ്ട്രക്ഷൻ കാഷ്, ഡേറ്റാ കാഷ് തുടങ്ങി പലതരം സി.പി.യു കാഷുകൾ ഉണ്ട്. അതുപോലെ എൽ1, എൽ2 തുടങ്ങി പല തട്ടുകളായും കാഷുകൾ ചിട്ടപ്പെടുത്തുന്നു. കാഷെ മെമ്മറി സാധാരണയായി സ്റ്റാറ്റിക് റാൻഡം-ആക്സസ് മെമ്മറി (SRAM) ഉപയോഗിച്ചാണ് നടപ്പിലാക്കുന്നത്, ആധുനിക സിപിയുകളിൽ അവയുടെ ഏറ്റവും വലിയ ഭാഗം ചിപ്പ് ഏരിയയാണ്, എന്നാൽ എല്ലാ ലെവലുകൾക്കും (I- അല്ലെങ്കിൽ D- കാഷെ) എസ്റാം എല്ലായ്പ്പോഴും ഉപയോഗിക്കാറില്ല. ഏത് തലത്തിലും അല്ലെങ്കിൽ എല്ലാ ലെവലിലുള്ളവയോ ഇഡിറാം(eDRAM) ഉപയോഗിച്ച് നടപ്പിലാക്കുന്നു.

മറ്റ് തരത്തിലുള്ള കാഷെകൾ നിലവിലുണ്ട് (മുകളിൽ സൂചിപ്പിച്ച ഏറ്റവും പ്രധാനപ്പെട്ട കാഷെകളുടെ "കാഷെ വലുപ്പത്തിൽ" കണക്കാക്കാത്തവ), മിക്ക സിപിയുകൾക്കും ഉള്ള മെമ്മറി മാനേജ്മെന്റ് യൂണിറ്റിന്റെ (MMU) ഭാഗമായ ട്രാൻസ്ലേഷൻ ലുക്ക്സൈഡ് ബഫർ (TLB) പോലുള്ളവ.

## അവലംബം
# ഇതിഹാസം

**ഇംഗ്ലീഷ് വിലാസം**

| സാഹിത്യം |
| --- |
| മുഖ്യരൂപങ്ങൾ |
|
നോവൽ **·**  കവിത **·**  നാടകം
ചെറുകഥ **·**  ലഘുനോവൽ  |
| സാഹിത്യ ഇനങ്ങൾ |
|
ഇതിഹാസം **·**  കാവ്യം **·**  നാടകീയത
കാല്പനികത **·**  ആക്ഷേപഹാസ്യം
ശോകം **·**  തമാശ
ശോകാത്മക ഹാസ്യം  |
| മാധ്യമങ്ങൾ |
|
നടനം (അരങ്ങ്) **·**  പുസ്തകം |
| രീതികൾ |
|
ഗദ്യം **·**  പദ്യം |
| ചരിത്രവും അനുബന്ധപട്ടികകളും |
|
സംക്ഷേപം
പദസൂചിക
ചരിത്രം **·**  ആധുനിക ചരിത്രം
ഗ്രന്ഥങ്ങൾ **·**  എഴുത്തുകാർ
പുരസ്കാരങ്ങൾ **·**  കവിതാപുരസ്കാരങ്ങൾ |
| ചർച്ച |
|
വിമർശനം **·**  സിദ്ധാന്തം **·**  പത്രികകൾ |

ധർമ്മം, അർത്ഥം, കാമം, മോക്ഷം എന്നിവ ഉപദേശിക്കുന്നതും കഥായുക്തവുമായ പൂർവ്വവൃത്തമെന്നാണ് ഇതിഹാസത്തിന്റെ നിർവചനം. പരമ്പരയായി പകർന്നു കിട്ടുന്ന ഇതിഹ (അഥവാ ഐതിഹ്യം) ഇരിക്കുന്ന കൃതി എന്നും അർത്ഥമാക്കാം. മഹാഭാരതവും, രാമായണവുമാണ് ഭാരതീയ ഇതിഹാസങ്ങൾ. ഹോമറിന്റെ ഇലിയഡ് വിദേശഭാഷയിലെ ഇതിഹാസത്തിനൊരുദാഹരണമാണ്.

## പരാമർശങ്ങൾ
# ബിസ്മാർക്ക്, വടക്കേ ഡെക്കോട്ട

| Bismarck, North Dakota |
| --- |
| City |
| City of Bismarck |
| North Dakota State Capitol |
| Location of Bismarck in Burleigh County, North Dakota |
| Country | United States |
| State | North Dakota |
| County | Burleigh |
| Founded | May 14, 1872 |
| സർക്കാർ |
|  • Mayor | Mike Seminary |
| വിസ്തീർണ്ണം |
|  • City | 31.23 ച മൈ (80.89 ച.കി.മീ.) |
|  • ഭൂമി | 30.85 ച മൈ (79.90 ച.കി.മീ.) |
|  • ജലം | 0.38 ച മൈ (0.98 ച.കി.മീ.) |
| ഉയരം | 1,686 അടി (514 മീ) |
| ജനസംഖ്യ (2010) |
|  • City | 61,272 |
|  • ഏകദേശം (2015) | 71,167 |
|  • റാങ്ക് | US: 490th |
|  • ജനസാന്ദ്രത | 1,986.1/ച മൈ (766.8/ച.കി.മീ.) |
|  • നഗരപ്രദേശം | 81,955 (349th) |
|  • മെട്രോപ്രദേശം | 1,29,517 (304th) |
| സമയമേഖല | UTC-6 (CST) |
|  • Summer (DST) | UTC-5 (CDT) |
| ZIP codes | 58501–58507 |
| ഏരിയ കോഡ് | 701 |
| FIPS code | 38-07200 |
| GNIS feature ID | 1035849 |
| Highways | I-94, I-94 Bus., US 83, ND 95, ND 810, ND 1804 |
| വെബ്സൈറ്റ് | www.bismarcknd.gov |

**ബിസ്മാർക്ക്** (/ˈbɪzˌmɑːrk/) യു.എസ്. സംസ്ഥാനമായ വടക്കേ ഡെക്കോട്ടയുടെ തലസ്ഥാനവും ബർലീഗ്ഗ് കൌണ്ടിയുടെ കൌണ്ടി സീറ്റുമാണ്. ജനസംഖ്യാടിസ്ഥാനത്തിൽ ഫർഗോ കഴിഞ്ഞാൽ വടക്കൻ ഡെക്കോട്ട സംസ്ഥാനത്തെ രണ്ടാമത്തെ ജനത്തിരക്കുള്ള പട്ടണമാണ് ബിസ്മാർക്ക്. പട്ടണത്തിലെ ജനസംഖ്യ 2010 ലെ സെൻസസ് അനുസരിച്ച് 61,272 ആണ്. while its മെട്രോപോളിറ്റൻ മേഖലയിലെ മൊത്തം ജനസംഖ്യയെടുത്താൽ 129,517 ആണ്. ഇത് അതിവേഗം വളർന്നു കൊണ്ടിരിക്കുന്ന ഒരു യു.എസ്. പട്ടണമാണ്.
# നെല്ലി സാഷ്

| നെല്ലി സാഷ് |
| --- |
| Nelly Sachs, 1966 |
| ജനനം | Leonie Sachs (1891-12-10)10 ഡിസംബർ 1891 Schöneberg, Germany |
| മരണം | 12 മേയ് 1970(1970-05-12) (78 വയസ്സ്) Stockholm, Sweden |
| തൊഴിൽ | Poet, Playwright |
| ദേശീയത | German |
| അവാർഡുകൾ | **Nobel Prize in Literature** 1966  |
| കയ്യൊപ്പ് |  |

നെല്ലി സാഷ്, 1910
1966-ൽ സാഹിത്യത്തിനുളള നോബൽ സമ്മാനം നേടിയ സാഹിത്യകാരിയാണ് **ലിയോണി നെല്ലി സാഷ്** (10 ഡിസംബർ 1891 – 12 മേയ് 1970) ജൂതവംശജർക്കു നേടിടേണ്ടി വന്ന യാതനകൾ അവരുടെ കവിതകളിലും നാടകങ്ങളിലും പ്രതിഫലിക്കുന്നു. ഷിമുവെൽ ആഗ്നനോടൊപ്പമാണ് നെല്ലി ഈ പുരസ്കാരം പങ്കിട്ടത്.

### ജീവിതരേഖ

 ബെർളിനിലെ ഷോൺബെർഗിലാണ് നെല്ലി സാഷ് ജനിച്ചതൂം വളർന്നതും. ജൂതവിരോധം ആളിക്കത്തിയപ്പോൾ, 1940-ൽ അമ്പതു വയസ്സുകാരിയായ നെല്ലി സാഷ് അമ്മയോടൊപ്പം സ്വീഡനിലേക്ക് രക്ഷപ്പെട്ട് സ്റ്റോക്ഹോമിൽ താമസമാരംഭിച്ചു. സുഹൃത്തായിരുന്ന സെല്മാ ലോഗേർലെവ് ആണ് ഈ രക്ഷപ്പെടലിന് വഴിയൊരുക്കിയത്. സ്വീഡനിലെത്തിയശേഷമാണ് നെല്ലിയുടെ സാഹിത്യജീവിതം ആരംഭിച്ചത്. .

കാൻസർ രോഗം ബാധിച്ച് 1970-ൽ നിര്യാതയായി.

### ശ്രദ്ധേയമായ ചില കൃതികൾ

1. പുരാവൃത്തങ്ങളും കഥകളും 1921
2. മരണഗൃഹത്തിൽ 1947
3. നക്ഷത്ര ഗ്രഹണം 1949
4. ഏലി- ഇസ്രേലിന്റെ യാതനകളെക്കുറിച്ചുളള വ്യംഗനാടകം 1951
5. ആർക്കുമേറെ അറിയില്ല.... 1957
6. അനന്തതയിലേക്കുളള യാത്ര-1961
7. അന്വേഷകർ- 1966

### അവലംബം

| **സാഹിത്യത്തിനുള്ള നോബൽ സമ്മാനം: ജേതാക്കൾ (1951-1975)** |
| --- |
|
1951: ലാഗെർക്വിസ്റ്റ് |
1952: മൗറിയാക് |
1953: ചർച്ചിൽ |
1954: ഹെമിംഗ്‌വേ |
1955: ലാക്സ്നെസ്സ് |
1956: ജിമെനെസ്സ് |
1957: കാമ്യു |
1958: പാസ്തനാർക്ക് |
1959: ക്വാസിമൊഡോ |
1960: പെർസെ |
1961: ആൻഡ്രിക്ക് |
1962: സ്റ്റെയിൻബെക്ക് |
1963: സെഫെരിസ് |
1964: സാർത്ര് |
1965: ഷോലൊക്കോവ് |
1966: ആഗ്നോൺ, സാഷ് |
1967: അസ്റ്റൂറിയാസ് |
1968: കവബാത്ത |
1969: ബെക്കറ്റ് |
1970: സോൾഷെനിറ്റ്സിൻ |
1971: നെരൂദ |
1972: ബോൾ |
1973: വൈറ്റ് |
1974: ജോൺസൺ, മാർട്ടിൻസൺ |
1975: മൊണ്ടേൽ

---

*മുഴുവൻ പട്ടിക | ജേതാക്കൾ (1901-1925) | ജേതാക്കൾ (1926-1950) |ജേതാക്കൾ (1976-2000) | ജേതാക്കൾ (2001- )* |

[[വർഗ്ഗം::ഇരുപതാം നൂറ്റാണ്ടിലെ ജർമ്മനിയിലെ വനിതാ എഴുത്തുകാർ]]
# ഓസ്ലൊ

**ഇംഗ്ലീഷ് വിലാസം**

നോർവെയുടെ തലസ്ഥാനമാണ്‌ **ഓസ്ലൊ** (നേരത്തെ ക്രിസ്റ്റിയാനിയ). ഇവിടത്തെ ജനസംഖ്യ ഏകദേശം 575,000 ആണ്‌ (2009).സ്കാൻഡിനേവിയൻ രാജ്യങ്ങളിൽ ഏറ്റവും വേഗത്തിൽ വികസിക്കുന്ന തലസ്ഥാനനഗരമാണ് ഓസ്ലൊ. ലോകത്തിലെ ഏറ്റവും വലിയ ചില ഷിപ്പിങ് കമ്പനികളുടെയും ഇൻഷുറൻസ് ബ്രോക്കർമാറുടെയും ആസ്ഥാനമാണീ നഗരം. 1049-ൽ ഹരാൾഡ് ഹർദ്രാദേ രാജാവാണ്‌ ( Harald Hardråde) ഈ നഗരം സ്ഥാപിച്ചതെന്ന് കരുതപ്പെടുന്നു. 2019 ന്റെ തുടക്കത്തിൽ ലോകത്തിൽ ആദ്യമായി വൈധ്യുതചാർജിങ് സ്റ്റേഷനുകൾ സ്ഥാപിച്ചു.

## അവലംബം